**Κόνιτσα 07/06/2023**

**ΔΕΛΤΙΟ ΤΥΠΟΥ**

με επιτυχια πραγματοποιηθηκε ο ΑΓΩΝΑΣ ΟΡΕΙΝΟΥ ΤΡΕΞΙΜΑΤΟΣ ΣΤΟΝ ΓΡΑΜΜΟ - **«5οs Grammos Mountain Run»**

Με μεγάλη επιτυχία πραγματοποιήθηκε ο 5ος αγώνας ορεινού τρεξίματος 21km —10 km και Vertical 5km με την επωνυμία «5οs Grammos Mountain Run» την Κυριακή 04 Ιουνίου 2023 στο Πληκάτι Δήμου Κόνιτσας, ένα από τα ομορφότερα χωριά της περιοχής μας. Πλήθος συμμετοχών σε όλες τις κατηγορίες απόλαυσαν την πρόκληση του αγώνα σε ένα μαγευτικό τοπίο, ενώ πάρα πολλοί ξένοι επισκέπτες, αλλά και συνδημότες μας παρακολούθησαν τη διοργάνωση.

Χαιρετισμό απηύθυνε  ο Δήμαρχος Κόνιτσας Νικόλαος Εξάρχου, ο οποίος συνεχάρη τα μέλη του Μορφωτικού Συλλόγου Πληκατίου "ο Γράμμος" για την πρωτοβουλία, την άρτια διοργάνωση και την εθελοντική τους προσφορά για την επιτυχία του αγώνα.

Να σημειωθεί ότι ο αγώνας διοργανώνεται από τα μέλη του Μορφωτικού Συλλόγου Πληκατίου και φέτος ο Δήμος Κόνιτσας ήταν για πρώτη φορά συνδιοργανωτής. Πλέον ο αγώνας εντάσσεται στις εκδηλώσεις του Κόνιτσα Άθλον ([www.konitsathlon.gr](http://www.konitsathlon.gr)).

Στην εκδήλωση παραβρέθηκαν και απηύθυναν χαιρετισμό ο Περιφερειάρχης Ηπείρου Αλέξανδρος Καχριμάνης και η Βουλευτής Μαρία Κεφάλα. Παρόντες ήταν, επίσης, οι Αντιδήμαρχοι Νικόλαος Τσαλιαμάνης, Δημήτριος Χήρας, Αριστείδης Λαζογιάννης, ο πρώην Δήμαρχος Ανδρέας Παπασπύρου και οι Δημοτικοί Σύμβουλοι Κατερίνα Δημάρατου και Δημήτρης Σδούκος.

Στο τέλος της εκδήλωσης, ο Σύλλογος δώρισε στον Δήμαρχο τιμητική πλακέτα για την αρωγή του Δήμου στην επιτυχία της εκδήλωσης.

Θερμά συγχαρητήρια σε όλους για την εξαιρετική διοργάνωση.

Τα αποτελέσματα του αγώνα εδώ:

<https://races.chronolog.gr/resultsv3.aspx?ev=84522899ce86dc652e11e551282ca714&pp=5a76&c=0&fbclid=IwAR0qSR-KZOGn3kbNZjeN9lEDBExtKxIjrqMYvTdt8SB5-OIzLZHns9EdE0c>

Από το Γραφείο Δημάρχου